Το σπίτι του Γιάννη και της Άννας είναι πολύ άνετο και οι φωτογραφίες ανταποκρίνονται στην πραγματικότητα τόσο στο εσωτερικό όσο και στο εξωτερικό του σπιτιού.
Από την βεράντα βλέπεις ταυτόχρονα δύο πανέμορφα σκηνικά: προς το χωριό Κινι και μέρος από την παραλία του. Και από την άλλη το κόλπο του Δελφινιού όπου απολαμβάνεις υπέροχα, ιδιωτικά ηλιοβασίλεματα, όταν άλλοι ψάχνουν να βρουν θέση σε μαγαζιά και παραλίες για να το δουν...
Αυτό ακριβώς σε κάνει να μην έχεις διάθεση να φύγεις από το σπίτι.
Αν όμως τελικά αποφασίζεις να βγεις, χρειάζεσαι σίγουρα μεταφορικό μέσον.
Το διαμέρισμα ήταν καθαρό με εξοπλισμό στη κουζίνα, ένα μικρό φαρμακείο με τα απαραίτητα, ενώ σπέσιαλ παροχή από τους οικοδεσπότες, ήταν ένα μπουκάλι παγωμένο κρασί και φρούτα στο τραπέζι.
Οι παρουσία τους ήταν πολύ διακριτική, αν και μπορούσες να τους βρεις ανά πάσα στιγμή. Είναι ιδανικό για ζευγάρια και όσους θέλουν να βρούνε την ηρεμία για να ξεκουραστούν και να χαλαρώσουν.